هر زامان بئلهیدی یوخسا ایندی بئله اولوب، بیلمیرم. هردن، یوخ، همهشه، بیرلری قاباردیلیب، گؤزلره سوخدورولورلار. گؤزلره سوخدورولانلار گؤزلرده یئرلشدیکدن سونرا، باشقالاری گؤرونمورلر. باشقالاری اؤزلرینه بئله گؤرونمورلر. گؤرونسهلر ده، کؤتو گؤرنتولونورلر. بو دا، اونلارین پایلاری گؤرونمکده دیر دئمک.
گؤرونتولری ساغلایان کیمسهلر ایستهدیکلرینی گؤرونتولویورلر. یئره گئدهسن، گؤیه گئدهسن ائله اولور. بیردن ایستهمهدیکلری زور گتیریب، گؤرولمک ایستهینده، ائله گؤرونتولویرلر کی، گورنتولنمک ایستهینلر، گؤرونمکدن چکیلیرلر.
من دئدییم گؤرونتولمکلری، چوخ چئشیتلی قاتلاردا سیزلر گؤره بیلرسینیز. دونیالاشمیش دونیادا سرگیلننلهره باخا بیلرسیز. هارالار نئجه، گؤرونتولهنیرلر. باتی، دوغو، گونئی، قوزئی، موسلمان، خیریستییان ایستهدییینیز قدر اکلهیه بیلرسیز.
باتی-دوغو، موسلمان خیریستییاندان قورتولدوقدا، بؤلگهدهکیلر اورتایا گلیرلر. هیند-اوروپالی دیللیلر، عرب دیللیلر، تورکدیللیلر، هانسی باتیلیلارا یاخین اولسالار، هردن گؤرونتولهنیرلر. باشقالارینا یئتیردیکده، فرقلی گؤرونتولهنیرلر.
بیرداها زوملاشدیقدا، اؤلکهلرین ایچینده، گؤرونتولنمکلر دالیسی توتولور. هر نه قدر زوملاشیریق، بئله گؤرونتولنمکلری گؤروروک( گؤرونتو آچیلیملارینین فراکتالی قورولوشلاری واردیر دئمک!).
آذربایجانا گلدیکده، گؤرولموین یئرلرین سونو دیر دئمک. فراکتالی قورولوشلارین سونو دیر. هر یئردن باخیلیر دهییشمیر. بوتونلوکله گؤرولمور. گؤرولدوکده ده کسینلیکله چیرکین گؤرونتولهنیر. ساغدان باخیرسان باخ، سولدان باخیرسان باخ، یوخ اورتادان، ایچدن، دیشاریدان، هر یئردن باخیرسان باخ، چیرکین گؤروسن. آذربایجانا باخان گؤزلره، سوخدورولان گؤرونتولر هلم-هلم چیخمیر گؤزلردن.
آذربایجان نئجه ائلهسه آجی اولور کی اولور. مینایللر ده الینی باللی سوخسا بوغازلارا آجی اولاجاق، آجی. آذربایجاندا اولان هر نه آجی دیر دئمک.
ایندی بیر تیمی وارسا ، هر زامان کؤتو گؤرنتولهنهجک. تیراختور آذربایجانین اولدوغو اوچون، گؤرنتولمهلردن پایینا دوشن، گؤرونمهمزلیک، آرتیق باشی کؤتو سرگیلنمکدیر دئمک. باشقالاری دا اهورامزدا کیمی دیر، نه یامان دئیرلر(یامانلاری دا رحمت دیر دئمک)، نه توخونارلار.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab